** REPUBLIKA HRVATSKA**

**OSJEČKO-BARANJSKA ŽUPANIJA**

**OPĆINA PODRAVSKA MOSLAVINA**

 **OPĆINSKI NAČELNIK**

KLASA: 101-01/24-01/2

URBROJ: 2158-31-03-24-1

Podravska Moslavina, 18. ožujka 2024. godine

Na temelju Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. - 2027., Kodni broj: SF.3.4.11.01.0556, projekt "Dobrobit u vašem domu – kućna podrška za zrele godine", te članka 43. Statuta Općine Podravska Moslavina („Službeni glasnik“ Općine Podravska Moslavina broj 3/21 i 18/21), načelnik Općine Podravska Moslavina objavljuje

**OGLAS**

**za prijam u radni odnos na određeno vrijeme za projekt**

**„ZAŽELI IV–PREVENCIJA INSTITUCIONALIZACIJE“**

**Dobrobit u vašem domu – kućna podrška za zrele godine, SF.3.4.11.01.0556**

**Radnik/ica na poslovima pružanja potpore i podrške starijim osobama**

**i/ili osobama u nepovoljnom položaju i/ili osobama s invaliditetom**

**Broj traženih radnika/ica:** 6

**Vrsta zaposlenja:** zapošljavanje na određeno vrijeme – 34 mjeseca

**Radno vrijeme**: puno radno vrijeme

**Mjesto rada**: poslovi će se obavljati na području Općine Podravska Moslavina

**Predviđena plaća**: u visini minimalne plaće, sukladno Uredbi o visini minimalne plaće Vlade Republike Hrvatske

**Naknada za prijevoz**: bez naknade

Na natječaj se mogu prijaviti osobe oba spola.

**Opis poslova:**

* pomoć u dostavi namirnica,
* pomoć u pripremi obroka u kućanstvima krajnjih korisnika,
* pomoć u održavanju čistoće stambenog prostora/domova korisnika,
* pomoć pri oblačenju i svlačenju,
* briga o higijeni,
* pomoć u socijalnoj integraciji,
* pomoć u posredovanju u ostvarivanju raznih prava (dostava lijekova, plaćanje računa, dostava pomagala i sl.),
* pružanje psihosocijalne podrške korisnicima kroz razgovore i druženje te uključivanje u društvo
* pratnja i pomoć u različitim društvenim aktivnostima
* drugi poslovi vezani uz skrb starijih osoba i osoba u nepovoljnom položaju.

**Svaka zaposlena osoba pružat će usluge potpore i podrške za najmanje 6 krajnjih korisnika.**

Uz vlastoručno potpisanu zamolbu i prijavu na Oglas kandidati su dužni priložiti:

* životopis s kontakt telefonom,
* presliku osobne iskaznice,
* presliku svjedodžbe završene škole,
* dokaz o radnom iskustvu (ispis staža iz E-knjižice Hrvatskog zavoda za mirovinsko osiguranje),
* izjavu suglasnosti s korištenjem osobnih podataka (može se preuzeti na mrežnim stranicama Općine Podravska Moslavina).

Osobe koje se prijavljuju na Javni natječaj dužne su dostaviti svoju prijavu na adresu: Općina Podravska Moslavina, J.J.Strossmayera 150, 31 530 Podravska Moslavina, putem pošte ili osobno, u roku od 8 dana od dana objave natječaja na oglasnim stranicama Hrvatskog zavoda za zapošljavanje, u zatvorenoj koverti s naznakom „Za natječaj – „Dobrobit u vašem domu – kućna podrška za zrele godine.“

Javni natječaj bit će objavljen na službenim stranicama Hrvatskog zavoda za zapošljavanje i internestskoj stranici Općine Podravska Moslavina, <https://www.podravskamoslavina.hr/>

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz natječaja, ne smatra se kandidatom prijavljenim na oglas.

Kandidati će o rezultatima natječaja biti obaviješteni u zakonskom roku. Za kandidate prijavljene na oglas koji ispunjavaju formalne uvjete provest će se intervju. Na oglasnoj ploči i na internetskoj stranici Općine Podravska Moslavina objavit će se mjesto i vrijeme održavanja intervjua. Ako kandidat ne pristupi intervjuu, smatra se da je povukao prijavu na oglas.

Kandidati će o rezultatima izbora biti obaviješteni u roku od 30 dana od isteka roka za podnošenje prijava putem web stranice Općine Podravska Moslavina, <https://www.podravskamoslavina.hr/>

**Općinski načelnik**

Dominik Cerić